**Zmluva o dielo**

uzatvorená podľa § 536 zákona č. 513/1991 Zb. Obchodný zákonník v znení neskorších predpisov a v súlade s platným právnym poriadkom Slovenskej republiky (ďalej len „zmluva“).

**Zmluvné strany:**

1. **Objednávateľ**:

Názov: **Združenie obcí mestskej oblasti Trnava**

Sídlo: Hlavná , 917 01 Trnava

Zastúpený: Miroslav Sučák - predseda združenia

IČO: 50 428 438

IČ DPH: nie je platcom DPH

DIČ: 21 203 426 86

Bankové spojenie: SLSP a.s.

Číslo účtu (IBAN): SK68 0900 0000 0051 1558 9532 ,

(ďalej len „ **Objednávateľ** “)

1. **Poskytovateľ**:

Názov: PaDo s.r.o

Zapísaný: v obchodnom registri: oddiel Sro, vložka č. 32135/T

Sídlo: Horné Trhovište 95, 920 66

Zastúpený: Pavel Veľký – konateľ spoločnosti

IČO: 47 324 309

IČ DPH: nie je platcom DPH

DIČ: 20 238 421 97

Bankové spojenie: Raiffeisen BANK

Číslo účtu (IBAN): SK26 1100 0000 0029 2689 8212

(ďalej len „ **Poskytovateľ** “)

**Preambula**

1. Objednávateľ realizuje projekt Sieť náučných chodníkov ZOMOT, ktorého realizácia bola podporená dotáciou z TTSK (ďalej len projekt).
2. V rámci predmetného projektu Objednávateľ potrebuje zrealizovať dodávku tovaru s názvom: Drevené informačné tabule..

**Článok I: Predmet zmluvy**

1. Predmetom tejto zmluvy je záväzok Poskytovateľa dodať Objednávateľovi počas trvania zmluvného vzťahu tovar, ktorý je vymedzený v cenovej ponuke, ktorá je prílohou č.1 tejto zmluvy a záväzok Objednávateľa tento tovar odobrať a zaplatiť dohodnutú cenu.
2. Miesto plnenia je v 15 členských obciach združenia. Presná poloha bude určená najneskôr jeden mesiac pred termínom ukončenia zmluvy po vzájomnej dohode oboch strán.
3. Dodávka tovaru podľa tejto zmluvy bude realizovaná na základe tejto zmluvy.
4. Poskytovateľ vyhlasuje, že je oprávnený dodávať tovar, na ktorého dodanie sa touto zmluvou zaviazal a zaväzuje sa ho dodávať vo vlastnom mene a na vlastnú zodpovednosť v rozsahu a za podmienok dohodnutých v tejto zmluve.

**Článok II: Doba trvania zmluvy a ukončenie zmluvy**

1. Zmluva sa uzatvára na dobu určitú odo dňa nadobudnutia jej účinnosti do ukončenia aktivít v rámci projektu. Najneskôr do 31.10.2019.
2. Zmluvné strany sa dohodli, že zmluva zaniká :
3. písomnou dohodou obidvoch zmluvných strán,
4. jednostranným odstúpením v súlade s touto zmluvou a/alebo s príslušnými ustanoveniami Obchodného zákonníka.

**Článok III: Cena a platobné podmienky**

1. Za vykonanie predmetu zmluvy zaplatí Objednávateľ Poskytovateľovi dohodnutú cenu. Celková maximálna cena za vykonanie predmetu zmluvy je **14 625,-€ s DPH** (slovom: **štrnásť tisíc šesťstodvadsaťpäť** Eur). Poskytovateľ **nie / je** platcom DPH.
2. Zálohová platba sa umožňuje do výšky 50% maximálnej ceny tovaru. Úhrada zálohovej platby sa uskutoční na základe zálohovej faktúry, formou prevodu na bankový účet Poskytovateľa. Bezhotovostný platobný styk sa uskutoční prostredníctvom finančného ústavu Objednávateľa na základe zálohovej faktúry, ktorej splatnosť je 30 dní odo dňa doručenia faktúry Objednávateľovi.
3. Úhrada za dodané tovary sa uskutoční na základe skutočne dodaných tovarov, formou prevodu na bankový účet Poskytovateľa. Bezhotovostný platobný styk sa uskutoční prostredníctvom finančného ústavu Objednávateľa na základe faktúry s odrátaním zálohy, ktorej splatnosť je 30 dní odo dňa doručenia faktúry Objednávateľovi.
4. Faktúra musí spĺňať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov. Súčasťou faktúry bude protokol o prevzatí diela. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť a Poskytovateľ' je povinný faktúru podľa charakteru nedostatku opraviť, doplniť alebo vystaviť novú. V takomto prípade sa zruší lehota splatnosti a nová lehota splatnosti pre objednávateľa začne plynúť prevzatím nového, respektíve upraveného daňového dokladu.
5. Poskytovateľ je oprávnený vystaviť faktúru až po podpísaní protokolu o prevzatí diela Objednávateľom. V prípade, že Objednávateľ nezašle Poskytovateľovi svoje pripomienky k plneniu zmluvy do 10 pracovných dní od ich doručenia, má sa za to, že s nimi súhlasí.

**Článok IV: Zmluvné pokuty a úroky z omeškania**

Zmluvné strany sa dohodli na nasledovných sankciách:

1. ak Poskytovateľ nesplní svoj záväzok dodať tovar v termíne a rozsahu podľa objednávky Objednávateľa, zaplatí Objednávateľovi zmluvnú pokutu vo výške 0,05% z dohodnutej sumy za každý deň meškania.
2. ak je Objednávateľ v omeškaní so splnením peňažného záväzku, alebo jej časti, je povinný zaplatiť Poskytovateľovi úroky z omeškania vo výške 0,05% z nezaplatenej sumy za každý deň meškania.
3. Ustanoveniami o zmluvnej pokute nie je dotknutý prípadný nárok na náhradu škody, ktorá vznikne niektorej zo zmluvných strán porušením dohodnutých zmluvných povinností.

**Článok V: Kontaktné osoby**

1. Kontaktnou osobou za Objednávateľa je Mgr. Anna Vitteková, tel: +421 905 379 740 e-mail.: zomottrnava@gmail.com
2. Kontaktnou osobou za Poskytovateľa je Pavel Veľký , tel: +421 905 942 671, e-mail: velky.pavel@gmail.com
3. Zmluvné strany sa zaväzujú bez zbytočného odkladu navzájom si oznamovať všetky informácie a zmeny, ktoré by mohli mať vplyv na riadne plnenie podľa tejto zmluvy.

**Článok VI: Záverečné ustanovenia**

1. Práva a povinnosti touto zmluvou zvlášť neupravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných na území SR.
2. Zmluvné strany sa dohodli, že meniť alebo doplniť túto zmluvu je možné len na základe písomných dodatkov po dohode obidvoch zmluvných strán.
3. Táto zmluva nadobúda platnosť a účinnosť dňom po dni zverejnenia na webovej stránke objednávateľa: [www.zomot,sk](http://www.zomot,sk) .
4. Zmluvné strany vyhlasujú, že zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
5. Táto zmluva je vyhotovená v troch vyhotoveniach s platnosťou originálu, pričom objednávateľ dostane dve vyhotovenia a poskytovateľ jedno vyhotovenie.

V Trnave, dňa .......................... V.............................., dňa .......................

Za Objednávateľa: Za Poskytovateľa:

Podpis: ................................................... Podpis: ...................................................

 Miroslav Sučák Pavel Veľký

 Predseda združenia obcí ZOMOT konateľ spoločnosti

***Zmluva bola podpísaná obidvomi zmluvnými stranami dňa 16.08.2019***